LA UNION - Pimmusay bayat a matamtaming iti ospital iti maysa a mister kalpasan a nagpasar iti nakaru a pannakadun-dunor iti bagi partikular iti ulo, kalpasan nairaman iti aksidente iti nagluganan na a motorsiklo idiay Magallanes, Luna, La Union idi Oktubre 6, 2014.
Nabigbig iti biktima a ni Rodolfo Gañola, addaan ti umno nga edad, residente ti Barangay Busel-busel Luna, La Union.
Maibasar iti report, nagdinnungpar iti motorsiklo ( AQ 8683) a minaneho ni Edgar Opiacro, 42, bayat nga angkas na iti biktima a ni Gañola; ken iti motorsiklo a minaneho ni Michael Bidania, 25, residente ti Barangay San Blas, Bangar kadwa na ni Art Jericho Olpindo, 19, a taga Barangay Agdeppa, Bangar, La Union.
Gaputi kapigsa ti impact iti aksidente, nagsagaba dagitoy ti pannakadun-dunor iti bagi ken dagus da a naiturong idiay Balaoan District Hospital.
Naiyakar dagitoy iti ITRMC ken iti pribado nga ospital ditoy syudad ti San Fernando para iti naan-anay a pannakataming da, ngem daksanggasat a pimmusay ni Gañola
ilo_Latn ilo_Latn ilo_Latn ilo_Latn ilo_Latn